Na osnovu člana 6 stav 1 Zakona o državnoj imovini ("Službeni list CG", br. 21/09 i 40/11), člana 38 stav 1 tačka 9 Zakona o lokalnoj samoupravi ("Službeni list CG", br. 2/18, 34/19 i 38/20) i člana 54 stav 1 tačka 12 Statuta Glavnog grada ("Službeni list CG - Opštinski propisi", broj 8/19), Skupština Glavnog grada - Podgorice, na sjednici održanoj dana 30. jula 2020. godine, donijela je -

**ODLUKU**

**o davanju na korišćenje prostora u vlasništvu Glavnog grada**

**Udruženju penzionera Tuzi bez naknade**

**Član 1**

Ovom odlukom daje se na korišćenje bez naknade prostor površine 32 m² po posjedovnom listu broj 470 KO Tuzi u vlasništvu Glavnog grada Udruženju penzionera Tuzi (u daljem tekstu: Udruženje) radi ostvarivanja ciljeva Udruženja.

**Član 2**

Udruženje u prostoru obavlja djelatnost kojom se omogućava socijalizacija, organizovanje društveno korisnih aktivnosti i korišćenje preostalih potencijala penzionera.

**Član 3**

Ugovor o korišćenju prostora bez naknade sa Udruženjem u skladu sa ovom odlukom zaključuje starješina organa uprave utvrđen Statutom Glavnog grada.

**Član 4**

Ova odluka stupa na snagu osmog dana od dana objavljivanja u "Službenom listu Crne Gore – Opštinski propisi".

**Broj: 02-016/20-642**

**Podgorica, 30. jula 2020. godine**

**SKUPŠTINA GLAVNOG GRADA - PODGORICE**

**Predsjednik,**

**dr Đorđe Suhih**